Ritratt: Facebook - Kool & The Gang  Miet fl-etá ta' 70 sena il-mużiċist Dennis Thomas li kien idoqq mal-grupp Kool & The Gang li hu stess kien waqqaf fl-1969 flimkien ma' Ronald, Robert Bell, Spike Mickens, Ricky Westfield, George Brown u Charles Smith. Thomas miet nhar is-Sibt li għadda fid-dar fejn kein jgħix f'New Jersey. Hu baqa' attiv tista' tgħid sal-aħħar bl-aħħar dehra tiegħu mal-grupp kienet fl-4 ta' Lulju fil-Hollywood Bowl ta' Los Angeles. Matul il-karriera tagħhom Kool & The Gang rebħu bpsta unuti fosthom żewġ Grammy Awards u seba' American Music Awards. Fl-2014 ġew rikonoxxuti bis-Soul Train Lifetime Achievement Award. Il-mużika ta' Koll & The Gang kienet popolari madwr id-dinja u ntużat ukoll fis-soundtracks ta' films bħa; Rocky, Saturday Night Fever u Pulp Fiction. Thomas kien miżżewweġ lil Phynjuar Saunders Thomas, u kellu tliet ulied Tuesday Rankin, David Thomas u Devin Thomas.